รายชื่อวันสำคัญของไทย
วันหยุดราชการ

ณ เดือนพฤษภาคม พ.ศ. 2562 มีวันหยุดราชการอยู่ 19 วันตามที่คณะรัฐมนตรีลงมติเห็นชอบ
| วันที่ | ชื่อ | หมายเหตุ |
| --- | --- | --- |
| 1 มกราคม | วันขึ้นปีใหม่ | วันแรกของปีตามปฏิทินสุริยคติไทยและปฏิทินกริกอเรียน เฉลิมฉลองวันเริ่มต้นปีใหม่ ในช่วง พ.ศ. 2432–2483 ขึ้นปีใหม่ในวันที่ 1 เมษายน |
| ขึ้น 15 ค่ำ เดือน 3 (กุมภาพันธ์หรือมีนาคม) | วันมาฆบูชา | พิธีของศาสนาพุทธ เพื่อระลึกถึงวันที่พระโคตมพุทธเจ้าทรงแสดงโอวาทปาติโมกข์เมื่อ 45 ปีก่อน พ.ศ. |
| 6 เมษายน | วันจักรี | ระลึกถึงการสถาปนาราชวงศ์จักรีและกรุงเทพมหานครโดยพระบาทสมเด็จพระพุทธยอดฟ้าจุฬาโลกมหาราชเมื่อ พ.ศ. 2325 รู้จักกันเป็นทางการว่า วันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์ |
| 13–15 เมษายน | เทศกาลวันสงกรานต์ | เฉลิมฉลองปีใหม่ไทย ประชาชนหลายคนเดินทางกลับบ้านไปรวมญาติมิตรและครอบครัว วันแรกมีชื่อว่า วันมหาสงกรานต์ วันที่สองคือ วันเนา และวันที่สามคือ วันเถลิงศก ในวันที่ 13 ถือเป็นวันผู้สูงอายุแห่งชาติ และวันที่ 14 ถือเป็นวันครอบครัว |
| 4 พฤษภาคม | วันฉัตรมงคล | รำลึกถึงการบรมราชาภิเษกของพระบาทสมเด็จพระวชิรเกล้าเจ้าอยู่หัวเมื่อ พ.ศ. 2562 |
| พฤษภาคม, วันที่ตามกำหนด | แรกนาขวัญและวันพืชมงคล | พิธีให้พรแก่ชาวนาของประเทศเป็นการประกาศฤดูทำนา มีชื่อทางการว่า วันพระราชพิธีพืชมงคลจรดพระนังคัลแรกนาขวัญ และเป็นวันชาวไร่ วันที่ในแต่ละปีจะกำหนดและประกาศโดยสำนักพระราชวัง |
| ขึ้น 15 ค่ำ เดือน 6 (พฤษภาคมหรือมิถุนายน) | วันวิสาขบูชา | พิธีของศาสนาพุทธ เพื่อรำลึกถึงวันที่พระโคตมพุทธเจ้าประสูติเมื่อ 80 ปีก่อน พ.ศ. ตรัสรู้เมื่อ 45 ปีก่อน พ.ศ. และปรินิพพานเมื่อ 1 ปีก่อน พ.ศ. วันนี้ถือเป็นวันต้นไม้แห่งชาติด้วย |
| 3 มิถุนายน | วันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี | เฉลิมฉลองถึงวันพระราชสมภพของสมเด็จพระนางเจ้าสุทิดา พัชรสุธาพิมลลักษณ พระบรมราชินีเมื่อ พ.ศ. 2521 |
| 28 กรกฎาคม | วันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว | เฉลิมฉลองถึงวันพระราชสมภพของพระบาทสมเด็จพระวชิรเกล้าเจ้าอยู่หัวเมื่อ พ.ศ. 2495 |
| ขึ้น 15 ค่ำ เดือน 8 (กรกฎาคมหรือสิงหาคม) | วันอาสาฬหบูชา | พิธีของศาสนาพุทธ เพื่อระลึกถึงการแสดงธัมมจักกัปปวัตนสูตร อันเป็นปฐมเทศนาของพระโคตมพุทธเจ้าเมื่อ 45 ปีก่อน พ.ศ. และเป็นวันงดดื่มสุราแห่งชาติ |
| แรม 1 ค่ำ เดือน 8 (กรกฎาคมหรือสิงหาคม) | วันเข้าพรรษา | พิธีของศาสนาพุทธ เป็นวันเริ่มต้นการพำนักของพระสงฆ์ ณ ที่ใดที่หนึ่งตลอด 3 เดือนในฤดูฝนตามที่พระวินัยบัญญัติไว้ |
| 12 สิงหาคม | วันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง | เฉลิมฉลองถึงวันพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเมื่อ พ.ศ. 2475 และเป็นวันแม่แห่งชาติ |
| 13 ตุลาคม | วันนวมินทรมหาราช | รำลึกถึงวันสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตรเมื่อ พ.ศ. 2559 |
| 23 ตุลาคม | วันปิยมหาราช | รำลึกถึงวันสวรรคตของพระบาทสมเด็จพระจุลจอมเกล้าเจ้าอยู่หัวเมื่อ พ.ศ. 2453 |
| 5 ธันวาคม | วันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร | รำลึกถึงวันพระราชสมภพของพระบาทสมเด็จพระมหาภูมิพลอดุลยเดชมหาราช บรมนาถบพิตรเมื่อ พ.ศ. 2470 ถือเป็นวันชาติและวันพ่อแห่งชาติ ทางสหประชาชาติยกย่องพระองค์จากผลงานในด้านปฐพีศาสตร์ด้วยการตั้งวันพระราชสมภพเป็นวันดินโลก |
| 10 ธันวาคม | วันรัฐธรรมนูญ | ระลึกถึงการประกาศใช้รัฐธรรมนูญถาวรฉบับแรกใน พ.ศ. 2475 |
| 31 ธันวาคม | วันสิ้นปี | วันสุดท้ายของปีตามปฏิทินสุริยคติไทยและปฏิทินกริกอเรียน เฉลิมฉลองวันส่งท้ายปีเก่า ใน พ.ศ. 2432–2484 วันนี้จัดขึ้นในวันที่ 31 มีนาคม |
^a วันหยุดตามปฏิทินจันทรคติไทย
^b ห้ามขายของมึนเมาทุกชนิดในวันหยุดศาสนาพุทธ ยกเว้นร้านปลอดภาษีในท่าอากาศยานนานาชาติ
^c ธนาคารแห่งประเทศไทยไม่ถือเป็นหยุด และภาคเอกชนมักไม่ถือเป็นวันหยุด
ก่อนปี พ.ศ. 2559 เคยมีวันหยุดราชการแค่ 16 วัน หลังพระบาทสมเด็จพระมหาภูมิพลอดุลยเดชมหาราช บรมนาถบพิตรสวรรคต มีการปรับปรุงรายชื่อวันหยุดโดยคณะรัฐมนตรีเมื่อวันที่ 11 เมษายน พ.ศ. 2560
ตรุษจีน, อีดิลฟิฏร์ และอีดิลอัฎฮา เป็นวันหยุดในจังหวัดนราธิวาส, ปัตตานี, ยะลา และสตูล (ดูที่ § วันอื่น ๆ). เจ้าหน้าที่รัฐบาลภายใต้กระทรวงกลาโหมและกระทรวงศึกษาธิการอาจหยุดในวันกองทัพไทย (18 มกราคม) และวันครู (16 มกราคม) เช่นกัน (ดู § วันที่สังเกตการณ์ของชาติ)